’n Student wat ten tyde van die voorval in die gebou was en anoniem wil bly, sê twee van die drie rowers was die Woensdagmiddag ook in sy kantoor en het gemaak of hulle studente is.
Die rowers het hul selfone, beursies en rekenaars in ’n sak geprop en gevlug, vermoedelik met ’n grys Isuzu-dubbelkajuitbakkie wat vroeër die dag op die kampus gesteel is. Die registrasienommer van die bakkie is DNS 546 FS.
Dir. Koos Bonthuys, stasiebevelvoerder van die Parkweg-polisiekantoor, sê in ’n verklaring geen steen sal onaangeroer gelaat word om die booswigte aan te keer nie.
Volgens Metsi het ’n polisievoertuig wat op patrollie was op die toneel verskyn toe die rowers na ’n wit BMW-voertuig toe op pad was.
Die polisielede het teruggeskiet en hom agterna gesit toe hy wegjaag. Hy is sowat 1 km van die toneel af vasgekeer. Die rower het toe te voet gevlug, maar is later vasgekeer toe hy in ’n huis probeer skuil het.
Drie selfone is gevind, maar die wapen en die kontant is nog soek. ’n Blou polisielig is in die BMW gevind en die man het steeds sy aanstellingsertifikaat in sy besit gehad.
Metsi sê dié arrestasie is ’n groot deurbraak vir die polisie nadat talle verdagtes beweer het hulle is beroof deur rowers in polisie-uniforms of in voertuie met blou ligte.
“’n Ondersoek het aan die lig gebring die BMW is op 20 Januarie vanjaar in Pretoria gekaap toe dit by die motorhandelaars afgelewer is. ’n Polisiesirene is ná die kaping geïnstalleer,” sê Metsi.